**ROMÂNIA**

**JUDEȚUL BACĂU**

**COMUNA GURA VĂII**

**PRIMAR**

**=PROIECT DE HOTĂRÎRE=**

Privind stimularea natalității la nivelul comunei Gura Văii prin acordarea unui stimulent financiar fiecărui nou-născut

**Primarul comunei Gura Văii, județul Bacău, Domnul Silviu Tinei:**

**Având în vedere:**

-adresa Compartimentului Stare Civilă , nr. ............./.../12/2021 prin care se arată că în perioada 27.10.2020 și pînă la data emiterii adresei, în comuna Gura Văii a decedat un număr de 116 persoane.

-adresa Compartimentului Asistență Socială , nr.........../.../12/2021 prin care arată că în perioada 27.10.2020 și până la data emiterii adresei, în comuna Gura Văii s-au născut un număr de ... copii.

Ținând cont de evoluția demografică în perioada 2011 -2021, care prezintă o creștere a mortalității și o scădere a natalității pe raza comunei Gura Văii, reuzltând astfel un SPOR NEGATIV.

-Referatul de aprobare al Proiectului de hotărâre Privind stimularea natalității la nivelul comunei Gura Văii prin acordarea unui stimulent financiar fiecărui nou-născut, inregistrat sub nr. ........../\_\_/11.2021 semnat de Primarul comunei Gura Văii, Dl. Silviu Tinei, în calitatea sa de inițiator.

-Raportul de specialitate comun al Biroului Buget, Finanțe și Contabilitate și Compartimentul Asistență Socială, inregistrat la nr. ............./26.11.2021.

-Avizul Favorabil al Comisiilor de specialitate reunite de pe lîngă Consiliul Local al comunei Gura Văii.

**Prevederile**:

- Art.7 alin.(2), Art. 258 alin. (3), art. 263 și art.487 din Cod civil.

- Art. 2 alin. (1), art. 3 alin. (1) și (2), art. 5 lit.m), art.66 alin.(1) și (4) și art.68 alin.(1) din Legea nr. 292/2011 privind asistența socială, cu modificările și completările ulterioare;

- Art. 2 , art.9 alin.(2) și art.36 alin.(2) din Legea nr. 272/2004 privind protecția și promovarea drepturilor copilului, cu modificările și completările ulterioare;

- Art. 20 din Legea cadru a descentralizării nr. 195/2006, cu modificările și completările ulterioare;

-art.129 alin.(2) lit.d și alin.(7) lit.b din OUG 57/2019, actualizată, privind Codul Administrativ

- Legii nr. 24/2000 privind normele de tehnică legislativă.

**În baza art.83 alin.(3), art.129 alin.(1) , alin.(2) lit.d și alin.(7) lit.b ,art.139 alin.(1) , alin.(3) lit.a, art.196 alin.(1) lit.a și art.243 alin.(1) lit.a din din OUG 57/2019, actualizată, privind Codul Administrativ**

Văzînd votul : pentru a \_\_ consilieri, impotrivă a \_\_ consilieri și \_\_ abțineri

Primarul comunei Gura Văii, județul Bacău

**PROPUNE SPRE APROBARE:**

**Art.1** Începând cu 01 ianuarie 2022 se aprobă acordarea de către Primăria Comunei Gura Văii, județul Bacău , o singură dată, a unui stimulent financiar, în cuantum de **1000 de lei net**, pentru fiecare nou-născut viu.

**Art.2** Stimulentul financiar prevăzut la art.1 se achită din Bugetul Local al comunei Gura Văii, după aprobarea Bugetului Local de Venituri și Cheltuieli al comunei Gura Văii pentru anul 2022.

**Art.3** Stimulentul financiar prevăzut la art.1 nu se acordă solicitanților/beneficiarilor care înregistrează datorii neeșalonate către Bugetul Local al comunei Gura Văii.

**Art.4** Se aprobă Metodologia privind acordarea Stimulentului Financiar pentru nou-nascuți, conform Anexei ce face parte integrantă din prezenta Hotărîre.

**Art.5** Prezenta hotărîre va fi dusă la indeplinire de Primarul comunei Gura Văii prin Biroul Buget, Finanțe și Contabilitate și Compartimentul Asistență Socială.

**Art.6** Prezenta hotărîre se comunică , prin grija secretarului general al comunei Gura Văii, cu:

* Primarul comunei Gura Văii.
* Biroul Buget, Finanțe și Contabilitate.
* Compartimentul Asistență Socială.
* Instituția Prefectului – județul Bacău
* Publicul prin afișare la sediu și în Monitorul oficial local.

**Inițiator al Proiectului de Hotărîre**

**Primar, Silviu Tinei**

**Avizat pentru legalitate**

**/Secretar general al comunei Gura Văii**

**Cornel Panțiru**

**Anexa la P.H.C.L. nr. \_\_\_/26.11.2021**

**ROMÂNIA**

**JUDEȚUL BACĂU**

**COMUNA GURA VĂII**

**METODOLOGIE**

***privind acordarea Stimulentului Financiar pentru nou-nascuți,***

Art.1 Prezenta metodologie are la bază prevederile Legii asistenței sociale nr. 292/2011, cu modificările și completările ulterioare, ale Legii nr. 272/2004 privind protecția și promovarea drepturilor copilului, republicată, cu modificările și completările ulterioare și ale Strategiei Națională privind Incluziunea Socială și Reducerea Sărăciei 2015-2020.

1. **Tipul de beneficiari**

Art.2 Beneficiarii prezentei metodologii sunt părinții/părintele copilului/copiilor nou-născuți, cu domiciliul ambilor părinți sau al părintelui în cazul familiei monoparentale în comuna Gura Văii, cu minim 6 luni înainte de nașterea copilului, care locuiesc efectiv în comuna Gura Văii, fapt atestat prin anchetă socială realizată de primăria locului de domiciliu.

1. **Depunerea cererii și documentele obligatorii**

Art.3 Cererea privind acordarea stimulentului financiar pentru nou-născuți se va depune la Primăria Comunei Gura Văii – Compartiment Asistență Socială, împreună cu documentele doveditoare.

Art. 4 **ACTE NECESARE:**

a.Actul de identitate al ambilor părinți (original și copie) sau al părintelui în cazul familiei monoparentale și al celorlalți membri ai familiei (certificate de naștere pentru familia cu mai mulți copii);

b.Certificatul de naștere al copilului nou-născut (original și copie);

c.Cerere tipizată, conform anexei A. La întocmirea acestei cereri, în cazul părintelui/părinților minori care nu au încheiată căsătoria, acesta/aceștia va/vor fi reprezentat/reprezentați, respectiv asistat/asistați de reprezentantul său legal;

d.Extras de cont cu indicarea codului IBAN necesar viramentului bancar, după caz.

e.Ancheta socială întocmită de primăria locului de domiciliu al solicitantului, din care să reiasă faptul că a locuit în mod efectiv la acel domiciliu în ultimele 6 luni, iar în cazul în care se cunoaște la a câta naștere este mama nou-născutului să se facă mențiune despre acest fapt. Copiile actelor de identitate și ale certificatelor de naștere vor fi certificate “Conform cu originalul” de persoanele responsabile din cadrul Compartimentului de Asistență Socială

1. **Etapele analizării dosarului**

Art.5Beneficiarii prezentei metodologii vor depune documentele care atestă eligibilitatea la sediul Primăriei Gura Văii – Compartiment Asistență Socială, situat în str. Primăriei, nr.2, Comuna Gura Văii. Reprezentanții Compartimentului Asistență Socială vor înregistra doar cererile care sunt însoțite de toate documentele justificative și vor verifica integritatea și valabilitatea informațiilor din acestea.

1. **Condiții de acordare**

Art.6 Stimulentul financiar pentru nou-născuți se acordă o singură dată, în următoarele condiții:

 a.Ambii părinți sau părintele în cazul familiei monoparentale au/are domiciliul în comuna Gura Văii cu minim 6 luni anterior datei nașterii copilului;

b.Nașterea copilului să fie inregistrată la o maternitate din România în cadrul unităților sanitare publice sau private;

c.Dosarul cu actele doveditoare este acceptat, numai dacă este complet;

d.La depunerea dosarului, beneficiarul este obligat să prezinte actul de identitate și certificatul de naștere al copilului, ambele în original;

e.Termenul de depunere al dosarului este de 1 lună de la data nașterii copilului.

Art.7 **Nu beneficiază de prevederile prezentei metodologii persoanele care:**

 a) Nu se încadrează în criteriile de eligibilitate stabilite de prezenta metodologie;

b) Au depus un dosar incomplete sau actele care fac obiectul dosarului nu sunt valabile;

 c) Nu au respectat termenul de depunere a cererilor.

1. **Procedura de acordare**

Art.8 Lunar, Compartimentul Asistență Socială va înainta Primarului comunei Gura Văii prin adresă scrisă și pe mail-ul contact@uatcomunaguravaii.ro în format editabil, până la data de 10 ale lunii pentru luna anterioară, un tabel centralizator cu situația cererilor care respectă toate criteriile și condițiile din prezenta metodologie în vederea emiterii dispoziției Primarului comunei Gura Văii pentru aprobarea listei copiilor beneficiari ai stimulentului financiar pentru nou-născuți.

Art.9 Tabelul centralizator va avea următoarea structură:

Nr. Crt. Nume și prenume copil Data nașterii CNP Nume și prenume părinți/reprezentanți legali/împuterniciți CNP părinți Cont bancar/Banca Nr. copil în cadrul familiei

Art.10 Adresa întocmită de Compartimentul Asistență Socială va conține în partea finală mențiunea **“Ne asumăm întreaga răspundere pentru corectitudinea, realitatea și veridicitatea datelor cuprinse în tabelul anexat”.**

Art.11 După aprobarea listei beneficiarilor prin dispoziție a Primarului comunei Gura Văii, stimulentul financiar pentru nou-născuți va fi virat în contul beneficiarului până la finalul lunii următoare depunerii cererii la Compartimentul Asistență Socială.

Art.12 În cazul în care plata se va face în numerar, unul dintre părinți se va prezenta la casieria Comunei Gura Văii în ultimele 5 zile lucrătoare din lună, între orele 11ºº - 14ºº (luni-joi) și 11ºº - 13ºº (vineri), prezentând certificatul de naștere al copilului și actul de identitate al părintelui în original.

Art.13 Prezenta metodologie se aplică copiilor născuți începând cu data de 01 ianuarie 2022.

**Inițiator, Primar Avizat pentru legalitate**

**Silviu TINEI /Secretar General Comuna Gura Văii**

 **Cornel Panțiru**

*Anexa A la Metodologie*

**C E R E R E**

**Subsemnatul(a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, domiciliat în județul Bacău, comuna Gura Văii, sat \_\_\_\_\_\_\_\_\_\_\_\_\_\_\_ str. \_\_\_\_\_\_\_\_\_\_\_\_\_\_\_\_\_\_\_\_\_, nr. \_\_\_\_, bl. \_\_, sc. \_\_, ap. \_\_\_, telefon \_\_\_\_\_\_\_\_\_\_\_\_\_\_\_\_\_, posesor al B.I./CI. seria \_\_\_, nr. \_\_\_\_\_\_\_\_\_\_, C.N.P. \_\_\_\_\_\_\_\_\_\_\_\_\_\_\_\_\_\_\_\_\_\_, eliberat de \_\_\_\_\_\_\_\_\_\_\_\_\_\_\_\_\_\_\_\_\_\_\_, la data de \_\_\_\_\_\_\_\_\_\_\_\_\_\_\_,**

**vă rog să-mi aprobați acordarea stimulentului financiar pentru copilul care reprezintă:**

 **□ prima naștere;**

 **□ a doua nașetere.**

 **Copilul a fost înregistrat în registrul stării civile al \_\_\_\_\_\_\_\_\_\_\_\_\_\_\_\_\_\_\_\_\_\_\_\_, sub numele \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, C.N.P. \_\_\_\_\_\_\_\_\_\_\_\_\_\_\_\_\_\_\_\_\_, cu certificatul de naștere seria \_\_\_\_, nr. \_\_\_\_\_\_\_\_\_\_\_.**

**Declar pe propria răspundere, sub sancțiunea art. 326 din Codul penal privind falsul în declarații, că pentru copilul identificat cu C.N.P. \_\_\_\_\_\_\_\_\_\_\_\_\_\_\_\_\_ s-a depus doar prezenta cerere în vederea acordării stimulentului financiar pentru nou-născuți. Persoana îndreptățită se ocupă de creșterea și îngrijirea copilului și locuiește împreună cu acesta, copilul nefiind încredințat sau dat în plasament unei alte personae ori unui organism privat autorizat sau serviciu public.**

**Menționez că doresc ca suma de bani:**

 **□ să fie virată în contul bancar;**

 **□ să fie ridicată de la casierie de titularul cererii.**

**Sunt de acord cu prelucrarea datelor cu caracter personal în conformitate cu prevederile Regulamentului (UE) nr. 679 din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor).**

**Data Semnătura**

**ROMÂNIA**

**JUDEȚUL BACĂU**

**COMUNA GURA VĂII**

**PRIMAR**

**Nr. .............../26.11.2021**

**REFERAT DE APROBARE AL**

**PROIECTULUI DE HOTĂRÎRE PRIVIND** stimularea natalității la nivelul comunei Gura Văii prin acordarea unui stimulent financiar fiecărui nou-născut

ONORAT CONSILIU,

****









 Ținând cont de situația actuală , respectiv reducerea continua a natalității , în parallel cu o creștere constantă a numărului persoanelor vârstnice,va determina schimbarea echilibrului între generații cu consecințe majore asupra dezvoltării socio-economice pe raza comunei Gura Văii.

 Pe fondul menținerii unor valori scăzute ale natalității, precum și numărul ridicat de decese coroborat cu înaintarea în varstă a generațiilor, in ultimii ani comuna Gura Văii cunoaște un regres demografic accentuat ce o va impinge către rangul de comuna de Gradul III, sub 5000 de locuitori acest lucru având implicații in fondurile nerambursabile ce pot fi atrase, în eligibilitate, etc.

 Se impune , fără echivoc, implementarea unor programe de dezvoltare socială care să stimuleze natalitatea respectând primordial interesul superior al copilului.

Fapt pentru care propun aprobarea proiectului de hotărîre in forma prezentată.

Cu stimă,

**Inițiator, Primar**

**Silviu Tinei**

**ROMÂNIA**

**JUDEȚUL BACĂU**

**COMUNA GURA VĂII**

**BIROU BUGET, FINANȚE ȘI CONTABILITATE**

**COMPARTIMENT ASISTENȚĂ SOCIALĂ**

**Nr. ……………/26.11.2021**

**RAPORT DE SPECIALITATE LA**

**PROIECTUL DE HOTĂRÎRE PRIVIND** stimularea natalității la nivelul comunei Gura Văii prin acordarea unui stimulent financiar fiecărui nou-născut

**DOMNULE PRIMAR,**

Analizând proiectul de hotărîre nr. ........./26.11.2021 aprobat prin Referatul nr. ......../26.11.2021.

Ținând cont de prevederile:

**Art.7 alin.(2) Cod Civil**: *Actele normative adoptate, în condiţiile legii, de autorităţile şi instituţiile administraţiei publice locale se aplică numai în raza lor de competenţă teritorială.*

**Art. 258 alin. (3) Cod Civil**: *Statul este obligat să sprijine, prin măsuri economice şi sociale, încheierea căsătoriei, precum şi dezvoltarea şi consolidarea familiei.*

**Art. 263 Cod Civil**: *Orice măsură privitoare la copil, indiferent de autorul ei, trebuie să fie luată cu respectarea interesului superior al copilului.*

**Art.487 Cod civil**: *Părinţii au dreptul şi îndatorirea de a creşte copilul, îngrijind de sănătatea şi dezvoltarea lui fizică, psihică şi intelectuală, de educaţia, învăţătura şi pregătirea profesională a acestuia, potrivit propriilor lor convingeri, însuşirilor şi nevoilor copilului; ei sunt datori să dea copilului orientarea şi sfaturile necesare exercitării corespunzătoare a drepturilor pe care legea le recunoaşte acestuia.*

**Legea nr. 292/2011 privind asistența socială, cu modificările și completările ulterioare**

**Art. 2 alin. (1):** *Sistemul național de asistență socială reprezintă ansamblul de instituții, măsuri și acțiuni prin care statul, reprezentat de autoritățile administrației publice centrale și locale, precum și societatea civilă intervin pentru prevenirea, limitarea sau înlăturarea efectelor temporare ori permanente ale situațiilor care pot genera marginalizarea sau excluziunea socială a persoanei, familiei, grupurilor ori comunităților.*

**Art. 3 alin. (1) și (2):** (1) *Responsabilitatea privind dezvoltarea propriilor capacități de integrare socială și implicarea activă în soluționarea situațiilor de dificultate revine fiecărei persoane, precum și familiei acesteia, autoritățile statului intervenind prin crearea de oportunități egale și, în subsidiar, prin acordarea de beneficii de asistență socială și servicii sociale adecvate.*

(2) *Statul, prin autoritățile administrației publice centrale și locale, își asumă responsabilitatea de realizare a măsurilor și acțiunilor prevăzute în actele normative privind beneficiile de asistență socială și serviciile sociale.*

**Art. 5 lit.m):** *activizarea, potrivit căreia măsurile de asistență socială au ca obiectiv final încurajarea ocupării, în scopul integrării/reintegrării sociale și creșterii calității vieții persoanei, și întărirea nucleului familial;*

**Art.66 alin.(1),(4)și (5):** *(1) Statul asigură protecția copilului și garantează respectarea tuturor drepturilor sale prin activitatea specifică realizată de autoritățile/instituțiile publice cu atribuții în domeniu.*

(4) *Pentru realizarea obligațiilor ce le revin față de copil, autoritățile administrației publice centrale și locale susțin familia prin acordarea de beneficii de asistență socială, precum și prin asigurarea de servicii sociale.*

(5) *Principiul interesului superior al copilului va prevala în toate demersurile și deciziile care privesc copiii, întreprinse de stat, precum și de orice persoană fizică sau juridică, publică ori privată.*

**Art.68 alin.(1):** *Beneficiile de asistență socială în bani destinate copilului și familiei pot fi acordate sub formă de alocații, indemnizații, stimulente financiare, facilități fiscale și alte facilități de natură financiară, în condițiile legii.*

**Legea nr. 272/2004 privind protecția și promovarea drepturilor copilului, cu modificările și completările ulterioare;**

**Art. 2:** (1) *Prezenta lege, orice alte reglementări adoptate în domeniul respectării şi promovării*

*drepturilor copilului, precum şi orice act juridic emis sau, după caz, încheiat în acest domeniu se subordonează cu prioritate principiului interesului superior al copilului.*

 *(2) Interesul superior al copilului se circumscrie dreptului copilului la o dezvoltare fizică şi morală normală, la echilibru socioafectiv şi la viaţa de familie.*

 *(3) Principiul interesului superior al copilului este impus inclusiv în legătură cu drepturile şi obligaţiile ce revin părinţilor copilului, altor reprezentanţi legali ai săi, precum şi oricăror persoane cărora acesta le-a fost plasat în mod legal.*

 *(4) Principiul interesului superior al copilului va prevala în toate demersurile şi deciziile*

*care privesc copiii, întreprinse de autorităţile publice şi de organismele private autorizate, precum şi în cauzele soluţionate de instanţele judecătoreşti.*

 *(5) Persoanele prevăzute la alin. (4) sunt obligate să implice familia în toate deciziile, acţiunile şi măsurile privitoare la copil şi să sprijine îngrijirea, creşterea şi formarea, dezvoltarea şi educarea acestuia în cadrul familiei.*

 *(6) În determinarea interesului superior al copilului se au în vedere cel puţin următoarele:*

 *a) nevoile de dezvoltare fizică, psihologică, de educaţie şi sănătate, de securitate şi stabilitate şi apartenenţă la o familie;*

 *b) opinia copilului, în funcţie de vârsta şi gradul de maturitate;*

 *c) istoricul copilului, având în vedere, în mod special, situaţiile de abuz, neglijare, exploatare sau orice altă formă de violenţă asupra copilului, precum şi potenţialele situaţii de risc care pot interveni în viitor;*

 *d) capacitatea părinţilor sau a persoanelor care urmează să se ocupe de creşterea şi îngrijirea copilului de a răspunde nevoilor concrete ale acestuia;*

 *e) menţinerea relaţiilor personale cu persoanele faţă de care copilul a dezvoltat relaţii de ataşament*

**Art.9 alin.(2):** *Copilul este înregistrat imediat după naştere şi are de la această dată dreptul la un nume, dreptul de a dobândi o cetăţenie şi, dacă este posibil, de a-şi cunoaşte părinţii şi de a fi îngrijit, crescut şi educat de aceştia*.

**Art.36 alin.(2):** *Exercitarea drepturilor şi îndeplinirea obligaţiilor părinteşti trebuie să aibă în vedere interesul superior al copilului şi să asigure bunăstarea materială şi spirituală a copilului, în special prin îngrijirea acestuia, prin menţinerea relaţiilor personale cu el, prin asigurarea creşterii, educării şi întreţinerii sale, precum şi prin reprezentarea sa legală şi administrarea patrimoniului său.*

**Art. 20** din **Legea cadru a descentralizării nr. 195/2006, cu modificările și completările ulterioare:** *Autorităţile administraţiei publice locale, în exercitarea competenţelor exclusive, au dreptul de decizie şi dispun de resursele şi mijloacele necesare realizării acestora, cu respectarea normelor legale în vigoare.*

**Art.129 alin.(2) lit.d și alin.(7) lit.b din OUG 57/2019, actualizată, privind Codul Administrativ**: *Consiliul local exercită următoarele categorii de atribuţii: atribuţii privind gestionarea serviciilor de interes local; În exercitarea atribuţiilor prevăzute la alin.(2) lit.d), consiliul local asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind: serviciile sociale pentru protecţia copilului, a persoanelor cu handicap, a persoanelor vârstnice, a familiei şi a altor persoane sau grupuri aflate în nevoie socială;*

Legea nr. 24/2000 privind normele de tehnică legislativă.

**Față de cele expuse anterior considerăm că Proiectul de hotărîre indeplinește condițiile legale si poate fi dezbătut în plenul ședinței Consiliului Local Gura Văii.**

**Șef Birou Buget, Finanțe și Contabilitate**

**Cioclu Gheorghe**

**Compartiment Asistență Socială**

**Referent superior, Manea Maricia**